KOMMISSIONENS FORORDNING (EF) Nr. 2351/97 af 27. november 1997 om suspension af præferencetolden og genindførelse af tolden ifølge den fælles toldtarif ved indførsel af småblomstrede roser med oprindelse i Marokko

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4088/87 af 21. december 1987 om betingelserne for anvendelse af præferencetold ved indførsel af visse af blomsterdyrkningens produkter med oprindelse i Cypern, Israel, Jordan og Marokko samt på Vestbredden og i Gazastriben (1), senest ændret ved forordning (EF) nr. 1300/97 (2), særlig artikel 5, stk. 2, litra b), og

ud fra følgende betragtninger:

Forordning (EØF) nr. 4088/87 fastsætter betingelserne for anvendelse af præferencetold for stor- og småblomstrede roser, enkeltblomstrede nelliker (standard) og mangeblomstrede nelliker (spray) inden for rammerne af årlige toldkontingenter for indførsel til Fællesskabet af friske afskårne blomster;

Rådets forordning (EF) nr. 1981/94 (3), senest ændret ved Kommissionens forordning (EF) nr. 1667/97 (4), omhandler åbning og forvaltning af fællesskabstoldkontingenter for friske afskårne blomster og blomsterknopper med oprindelse i henholdsvis Cypern, Egypten, Israel, Malta, Marokko samt på Vestbredden og i Gazastriben;

ved Kommissionens forordning (EF) nr. 2350/97 (5) er Fællesskabets produktions- og importpriser for nelliker og roser blevet fastsat med henblik på ordningens anvendelse;

ved Kommissionens forordning (EØF) nr. 700/88 (6), senest ændret ved forordning (EF) nr. 2062/97 (7), er gennemførelsesbestemmelserne for ordningen blevet fastsat;

de repræsentative markedskurser, der er fastsat i artikel 1 i Rådets forordning (EØF) nr. 3813/92 (8), senest ændret ved forordning (EF) nr. 150/95 (9), anvendes til omregning af det beløb, der er udtrykt i tredjelandenes valuta, og ligger til grund for fastlæggelsen af landbrugsomregningskurserne for medlemsstaternes valutaer; betingelserne for anvendelse og fastsættelse af disse omregningskurser blev fastlagt ved Kommissionens forordning (EØF) nr. 1068/93 (10), senest ændret ved forordning (EF) nr. 1482/96 (11);

på grundlag af de konstateringer, der er foretaget efter bestemmelserne i forordning (EØF) nr. 4088/87 og (EØF) nr. 700/88, kan det fastslås, at de betingelser, der er fastsat i artikel 2, stk. 3, i forordning (EØF) nr. 4088/87, er opfyldt for en suspension af præferencetolden for småblomstrede roser med oprindelse i Marokko; tolden ifølge den fælles toldtarif bør derfor genindføres;

det pågældende produktkontingent vedrører perioden fra 1. november 1997 til 31. oktober 1998; suspension af præferencetolden og genindførelse af tolden ifølge den fælles toldtarif kan kun foretages indtil udgangen af denne periode;

i perioden mellem forvaltningskomitéens møder bør Kommissionen træffe disse foranstaltninger -

UDSTEDT FØLGENDE FORORDNING:

Artikel 1

For indførsel af småblomstrede roser (KN-kode ex 0603 10 11 og ex 0603 10 51) med oprindelse i Marokko suspenderes den præferencetold, der er fastsat ved forordning (EF) nr. 1981/94, og tolden ifølge den fælles toldtarif genindføres.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. november 1997.

På Kommissionens vegne

Franz FISCHLER

Medlem af Kommissionen

(1) EFT L 382 af 31. 12. 1987, s. 22.

(2) EFT L 177 af 5. 7. 1997, s. 1.

(3) EFT L 199 af 2. 8. 1994, s. 1.

(4) EFT L 236 af 27. 8. 1997, s. 3.

(5) Se side 17 i denne Tidende.

(6) EFT L 72 af 18. 3. 1988, s. 16.

(7) EFT L 289 af 22. 10. 1997, s. 1.

(8) EFT L 387 af 31. 12. 1992, s. 1.

(9) EFT L 22 af 31. 1. 1995, s. 1.

(10) EFT L 108 af 1. 5. 1993, s. 106.

(11) EFT L 188 af 27. 7. 1996, s. 22.